Diari Oficial de la Generalitat Valenciana


Sumari del DOGV 6966, del 15-02-2013 (2013/1615)

RESOLUCIÓ d'11 de febrer de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni específic de col·laboració entre el Ministeri d'Agricultura, Alimentació i Medi Ambient i la Generalitat, en matèria d'estadística. Any 2012.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6966

Data del DOGV
:   15-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1615


Data del document
:   01-02-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ d'11 de febrer de 2013, de la directora general del Secretariat del Consell i Relacions amb les Corts, de la Conselleria de Presidència i Agricultura, Pesca, Alimentació i Aigua, per la qual es disposa la publicació del conveni específic de col·laboració entre el Ministeri d'Agricultura, Alimentació i Medi Ambient i la Generalitat, en matèria d'estadística. Any 2012. [2013/1615]  
  
El Ministeri d'Agricultura, Alimentació i Medi Ambient i la Generalitat han subscrit, després de la tramitació prèvia reglamentària, el 14 de desembre de 2012, el conveni específic de col·laboració en matèria d'estadística. Any 2012  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0128/2013, i que figura com a annex d'esta resolució.  
  
València, 11 de febrer de 2013.- La directora general del Secretariat del Consell i Relacions amb les Corts: Marta Martí Arador.  
  
  
Conveni específic de col·laboració entre el Ministeri d'Agricultura, Alimentació i Medi Ambient, i la Generalitat Valenciana, a través de la Conselleria de Presidència i d'Agricultura, Pesca, Alimentació i Aigua, en matèria d'estadística. Any 2012.  
  
Madrid, 14 de desembre de 2012  
  
Reunits  
D'una banda, Jaime Haddad Sánchez de Cueto, subsecretari d'Agricultura, Alimentació i Medi Ambient, en virtut del Reial Decret 2024/2011, de 30 de desembre, pel qual es disposa el seu nomenament, en nom i representació de l'esmentat Departament, d'acord amb les atribucions que delega l'Orde AAA/838/2012, de 20 d'abril (BOE 24 d'abril), sobre delegació de competències del Ministeri d'Agricultura, Alimentació i Medi Ambient, modificada per l'Orde AAA/1402/2012, de 19 de juny (BOE 28 de juny).  
D'una altra banda, José Ciscar Bolufer, vicepresident del Consell i conseller de Presidència i Agricultura, Pesca, Alimentació i Aigua, en virtut del Decret 20/2012, de 7 de desembre, del president de la Generalitat, pel qual es disposa el seu nomenament, i fent ús de les atribucions que li conferix l'acord del Consell de data 3 d'agost de 2012.  
  
Les dos parts es reconeixen capacitat jurídica suficient per a subscriure este conveni específic de col·laboració i, a este efecte,  
  
Exposen  
Primer. Que el Ministeri d'Agricultura, Alimentació i Medi Ambient actua d'acord amb el que establix l'article 149.1.31a de la Constitució Espanyola, que reserva de forma exclusiva a l'Estat la competència en matèria d'estadística per a fins estatals.  
D'altra banda, la Comunitat Valenciana ha assumit la competència exclusiva sobre les estadístiques per a fins de la Comunitat Autònoma, de conformitat amb el que preveu l'article 49-1-32 del seu Estatut d'Autonomia (en la redacció donada per la Llei Orgànica 1/2006, d'11 d'abril).  
Segon. Que hi ha una creixent trajectòria de cooperació en matèria d'elaboració d'estadístiques agroalimentàries entre l'Administració General de l'Estat i la de la Comunitat Valenciana en l'àmbit de les competències respectives. Esta cooperació s'ha materialitzat per mitjà de la subscripció, amb data 19 de maig de 2009, d'un conveni marc de col·laboració en matèria d'estadística.   
Tercer. Que l'esmentat conveni marc, preveu, en la clàusula tercera, la subscripció de convenis específics de col·laboració que determinaran les accions que en constituïxen l'objecte, els compromisos que assumixen les parts i el seu finançament.  
Quart. Que les parts consideren convenient l'harmonització i la comparabilitat de les estadístiques elaborades en virtut de les seues competències, i també l'establiment d'una única font de recollida d'informació que evite duplicitats, divergències i molèsties a l'informador, i que minimitze el cost que suposa l'execució del programa estadístic i garantisca el suficient grau de cobertura, fiabilitat i oportunitat, d'acord amb les exigències de la normativa autonòmica, nacional i de la Unió Europea.  
Quint. Que l'article 6, apartat 1, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'Administració General de l'Estat i els òrgans de govern de les comunitats autònomes per a realitzar convenis de col·laboració entre si i en l'àmbit de les competències respectives.  
Conseqüentment, les parts estan habilitades per a la subscripció d'este conveni específic, el qual quedarà fora de l'àmbit d'aplicació del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, excepte per a la resolució dels dubtes i de les llacunes que pogueren presentar-se, i en este cas seran aplicables els principis del mencionat text legal.   
  
Per tot allò que s'ha exposat, les parts subscriuen este conveni específic de col·laboració, amb subjecció a les següents:  
  
Clàusules  
  
Primera. Objecte  
Este conveni específic de col·laboració té com a objecte establir l'acció conjunta de les parts firmants, en matèria d'estadística agrària, ramadera i alimentària, per a dur a terme, durant l'any 2012, les funcions necessàries en la recollida d'informació en explotacions agràries i ramaderes, establiments, empreses industrials agroalimentàries i mercats de productes agraris i ramaders; així com la gravació i validació dels mateixos, en l'àmbit territorial de la Comunitat Valenciana, per a l'execució del programa d'estadístiques.  
  
Segona. Actuacions  
1. Les dos parts es comprometen al desenrotllament de les actuacions següents:   
a) Aprovació i execució del pla específic anual d'actuació conjunta de les dos administracions en matèria d'estadística agrària, ramadera i alimentària, que conté l'annex, i actuant cada una en l'àmbit de les competències respectives en el desenrotllament del citat pla.  
  
b) Establiment d'objectius d'interés comú per a la realització coordinada i conjunta de les referides operacions estadístiques, en l'àmbit de les competències respectives.  
2. La Conselleria de Presidència i d'Agricultura, Pesca, Alimentació i Aigua de la Comunitat Valenciana es compromet a dur a terme les actuacions següents:  
a) Las operacions estadístiques necessàries per a l'execució del programa d'estadístiques en exercici de la seua competència exclusiva sobre les estadístiques per a fins de la Comunitat Valenciana.   
b) Efectuar les operacions estadístiques que recull l'annex adjunt a este conveni, i fer la posterior entrega dels resultats obtinguts al Ministeri d'Agricultura, Alimentació i Medi Ambient, d'acord amb els calendaris que s'establisquen.  
c) Finançar els treballs estadístics amb càrrec a les dotacions pressupostàries assignades per la comunitat autònoma, en els pressupostos de l'exercici 2012, per la quantitat de quaranta mil euros (40.000,00 euros), amb càrrec a la partida pressupostària 59.57.75.969.56.8.  
3. El Ministeri d'Agricultura, Alimentació i Medi Ambient es compromet a dur a terme les actuacions següents:  
a) La integració de les operacions en matèria d'estadística objecte d'este conveni, efectuades per la Comunitat Valenciana, que recull l'annex sobre característiques metodològiques i pressupost de finançament del Ministeri d'Agricultura, Alimentació i Medi Ambient, per a la realització del programa d'estadístiques.  
b) Finançar, amb la quantitat de noranta mil sis-cents huitanta-dos euros amb cinquanta cèntims (90.682,50 euros), aquella part dels treballs que ha de realitzar la Comunitat Valenciana conduents a la realització del programa d'estadístiques.  
  
Tercera. Finançament i forma de pagament  
El Ministeri d'Agricultura, Alimentació i Medi Ambient abonarà, a la Comunitat Valenciana, la quantitat de noranta mil sis-cents huitanta-dos euros amb cinquanta cèntims (90.682,50 euros) per les funcions realitzades, d'acord amb el que preveu la clàusula segona, amb càrrec a l'aplicació pressupostària 14.94.581G.491.75, dels Pressupostos Generals de l'Estat de 2012, aprovats per la Llei 2/2012, de 29 de juny (BOE 30 de juny).  
El pagament de la quantitat esmentada es farà per mitjà d'una transferència al compte bancari amb els codis: 5019.1541.42.6329062605, una vegada firmat el conveni, després de la comprovació prèvia de les funcions realitzades per la comunitat autònoma i de la recepció de conformitat per part del Ministeri.  
  
Quarta. Duració  
Este conveni produirà efectes des del dia de la seua firma i fins al 31 de desembre de 2012.  
  
Quinta. Jurisdicció  
Este conveni té naturalesa administrativa, d'acord amb el que disposa l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i està exclòs de l'àmbit d'aplicació del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, en virtut del que establix l'article 4.1.c de la mencionada norma.  
Les controvèrsies que pogueren plantejar-se sobre la interpretació i l'execució del present conveni les haurà de resoldre la jurisdicció contenciosa administrativa, d'acord amb la Llei 29/1998, de 13 de juliol, reguladora d'este orde jurisdiccional.  
I, en prova de conformitat, i per a la deguda constància de tot el que es convé, les parts firmen el present conveni específic de col·laboració, per triplicat exemplar i en tots els seus fulls, al lloc i en la data indicats en l'encapçalament.  
  
El ministre d'Agricultura, Alimentació i Medi Ambient, p. d. (Orde AAA/838/2012 de 20.04.2012, modificada per l'Orde AAA/1402/2012, de 19.06.2012), el subsecretari: Jaime Haddad Sánchez de Cueto.  
  
El vicepresident del Consell i conseller de Presidència i Agricultura, Pesca, Alimentació i Aigua: José Ciscar Bolufer.  
  
  
ANNEX  
  
Llista general d'operacions estadístiques, característiques metodològiques i pressupost de finançament del Ministeri  
(Conveni específic de col·laboració Ministeri d'Agricultura, Alimentació i Medi Ambient - Comunitat Valenciana/ 2012)  
  
  
  
  
  
ANEXO  
  
Listado general de operaciones estadísticas, características metodológicas y presupuesto de financiación del Ministerio  
(Convenio Específico de Colaboración Ministerio de Agricultura, Alimentación y Medio Ambiente - Comunitat Valenciana/ 2012)  
  
  
  
